als_Latn dik_Latn sna_Latn
Shkurtëza me qepujka dhe birrë
Përbërësit:
3 shkurtëza të ndara në gjysmë
12 fletë bejkon, si asaj që i thonë edhe pançetë
1 gotë birrë
kripë
piper të zi
disa degë trumze
pak vaj ulliri
400 g patate të reja
250 g qepujka
250 g lakra Brukseli
1 dorë ullinj
Përgatitja:
Qëroni patatet dhe jepini një të zier në ujë me kripë për 15 minuta. Kullojini dhe vendosini në një enë ku do të shtoni qepujkat, lakrat e Brukselit, pak kripë, piper, vaj ulliri, gjethe trumze. Përziejini dhe vendosini në një tavë pak të thellë.
Pastroni shkurtëzat nga ndonjë pupël, shtoni kripë dhe mbështillni çdo gjysmë me 2 fletë bejkon,që e ruan mishin të thahet nga pjekja dhe si e mban atë të butë, duke izoluar të gjitha lëngjet në brendësi. Yndyra që ai lëshon i jep mishit një shije perfekte dhe e bën sipërfaqen e tij më të thekur.
Vendosini sipër perimeve, shtoni pak fare vaj sipër shkurtëzave, shtoni birrën sipër perimeve, ullinjtë, vendosni disa degë trumze për aromë dhe futini në furrën e nxehur më parë të piqen në 180°C për rreth 40 minuta ose sa të shikoni që janë thekur mirë shkurtëzat dhe perimet janë pjekur./Blitz.al
als_Latn als_Latn als_Latn als_Latn als_Latn pag_Latn als_Latn als_Latn als_Latn als_Latn hrv_Latn pol_Latn als_Latn als_Latn als_Latn als_Latn als_Latn